Oyegun: Maganar Shugaba Buhari ba hujja bace inji Lauyan da ke kare APC a Kotu ▷ Legit.ng
Oyegun: Maganar Shugaba Buhari ba hujja bace inji Lauyan da ke kare APC a Kotu
6 months ago 2700 views by Muhammad Malumfashi
An maka Jam'iyyar APC mai mulki a Kotu idan ba ku manta ba a dalilin karawa Shugabannin Jam'iyyar wa'adi wanda wasu 'Ya 'yan APC ke ganin ya sabawa ka'idar dokar kasa da kuma tsarin Jam'iyya.
Jam'iyyar ta fara kare kan ta a babban Kotun Tarayya da ke Abuja jiya kamar yadda mu ka samu labari daga Jaridar Daily Trust. Wadanda ake kara a Kotu su ne Shugaban Jam'iyyar John Oyegun da Sakataren gudanarwa Osita Izunaso.
Lauyan APC ya nemi ayi watsi da maganar Buhari
Lauyoyin da ke kare Jam'iyyar sun nemi karin lokacin kafin a fara shari'ar inda masu karar ke gani kurum a soma saboda Shugaban kasa Muhammadu Buhari ya nuna cewa matakin da aka dauka bai halatta ba a taron APC na makon nan.
KU KARANTA: Gwamnatin Buhari za ta gyara wasu hanyoyi a Kudancin Najeriya
James Daudu wanda yana cikin masu kare APC yace matsayar da Shugaban kasa yake a kai ba hujja bace illa kurum ya fadi ra'ayin sa ne. Babban Lauya yace sai Jam'iyya sun zauna sub dauki mataki tukuna za a yi la'akari da wata magana.
Alkali Nnamdi Dimgba yayi alkawarin yin adalci inda ya dage karar zuwa tsakiyar watan gobe na Afrilu. Wadanda su ka kai karar Jam'iyyar sun hada da Sani Mayanchi da Machu Tokwat wanda duk manyan ne a Jam'iyyar ta APC.
NRC recruitment Airtel family and friends code Lil Kesh net worth Nigerian female native styles Road signs
Kudi na inda su ke: An bayyana alawus din kowane Sanata a Najeriya